
MICHAEL AMATOH LOBETTI 


DEI , ET APOSTOLIC^ SEDIS GRATIA 

EPISCOPUS ASTEI^SIS 
ET PRINCEPS 


VFNER;U5ILIBUS FRATRIBUS, AC FILOS L\ CHRISTO DILECTISSIMIS, 
DIGATTATIBUS, GVNOXICIS, CLERO, OPTIMATIBUS, ET POPULO 
SALUTEM , ET BEXEDICTI0NE:\I. 

ALUgustissimi , et invictissimi REGIS NOSTRI CAROLI 
ALBERTI benignitate quam maxima , SS. D. N. GREGO- 
RII XVI. P. M. auctoritate , et gratia ad mullis nominibus 
praeclarissimam Astensem istam Episcopalem Sedem evecti, 
nihil Nobis jucundius. Venerabiles Fratres, et Filii in Chri- 
sto dilectissimi, quam primas vobis, ipsa nostrae Consecratio- 
nis die , proferre salutationes , et animi nostri sensus , quibus 
intime afficimur , sincerissime aperire. 

Difficile dictu quanta Nos turbatio perculserit , dum ad 
onus ipsis Angelicis humeris formidandum novimus Nos esse 
delectos. Terrebat summopere Nos Paulus Apostolus , qui non 
solum criminis expertem , sicut Dei dispensatorem, sed vir- 
tutum omnium spectabilem praedicat Episcopum esse oporte- 
re ; tum illud S. Augustini animo versabamur praeclaris- 
simum dictum. „ Ne ad ima dejiciar , cum ad sublimia 
ascendam. „ 

Verum in tanta animi fluctuatione exora u Nobii IMvina 
clementia non defecit , Nosque erigebat , ac solabatur de 
OMNIPOTENTI DEO RECORDATIO , qui fortiter omnia, 
suaviterque disponit , qui , dum vocat , dat vires , qui ad Poten* 
tiae suae manifestationem quae infirmiora snnt eligit quando- 
que ad sublimiora perficienda , et potens est omnem gratiam 
abundare facere , ut opus bonum confirmet. Si ergo impares 
meritis , virtutum inopes , et Nostrae infirmitatis probe 
conscii tantae vocationi non sine timore, ac tremore adhae- 
simus , Nos falli non arbitramur, dum in piissimi Regis No- 
stri designatione , et in Pontificis Maximi voluntate , et ele- 
ctione ipsius aeterni animarum omnium nostrum Pastoris 
Christi voluntatem conspiciamus, ac teneamus. 

Quapropter nihil cordi Nostro gratum magis , quam ut 
citius veniamus ad Vos , et animo lubenti ministerium No- 
strum impicamus. Benedictus Deus , et Pater Domini Nostri 
JESU CHRISTI, qui DIoecesim Nobis concredere voluerit, 
quae spiritu caritatis, doctrinae, et Ecclesiasticarum, ac 
civilium rerum observantia praelucet. Laetamur certe, et 
quasi oculis jam conspicientes Inclytam Civitatem istam, quae 
nunc Nobis patria adoptionis est data , Nobis ipsis jure , ac 
merito gratulamur , quoniam ingenii vestri indolem probe 
novimus , Venerabiles Fratres, et Filii dilectissimi, novimus 
mores , et, quod gravius , novimus commune Religionis sta- 
dium, ac pietatis amorem, quem semper habuistis , et fove- 
re satagitis memores Praepositorum vestrorum , qui virtutis , 
ac doctrinae laude Cathedram istam illustrarunt. Hinc enim 
fieri nequaquam potest, quin Nos, qui ceteroquln cum Illis nui- 

lo modo sumus comparandi , alacrius munus Nostrum auspi- 
ciemur , et expeditius eodem Nos fore perfuncturos con- 
‘ fidamus. 

Quae cum ita se habeant , in primis Vos alloqui sum- 
mopere gaudemus , Venerabiles Dignitates , et Canonici Ca- 
thedralis Ecclesiae , fratres Nostri perdilecti , nostrae solli- 
citudinis socii, gaudium, et corona nostra. Compertum No- 
bis est, quanta pietatis, doctrinae, ac virtutum laude ful- 
geatis. Agite ergo , Venerabiles Fratres , luceat lux vestra 
coram hominibus , digne ambulate , contendentes placere 
Deo per omnia , et fructificantes in omni opere bono. Su- 
pra omnia autem mutuam in Vobis caritatem habete , quod 
est vinculum perfectionis, et facti forma gregis ex animo is, qui 
ex adverso est , vereatur nihil habens malum dicere de nobis. 

Nec Vos silentes praeteribimus , insignis Ecclesiae Col- 
legiatae Canonici , a quibus etiam in Nostro regimine maxi- 
mum Nobis praesidium pollicemur. Quantum verbis , opere , 
exemplo , ac pietate praestetis , quanto religionis studio cum 
gaudio accepimus , nec uberrimos fructus Nos latent , quos 
per Vestros labores caelesti Palrifamillas profert Astensis Ec- 
clesia. Vos ergo , quibus Inclyti CHRISTI MARTYRIS , 
Civitatis , totiusque Diaecesis Patroni Principalis SANCTI 
SECUNDI sacrarum exuviarum custodia est concredita , sa- 
tagite , ut erga amanlissimum hunc Protectorem Nostrum 
populorum pietas , ac devotio in dies augeatur , et ut Ipse 
propitius pro Nobis apud misericordiarum Patrem intercedat, 
ut gratiam apud Deum , et quae reposita sunt bona his , qui 
diligunt eum , consequi valeamus. 

Jam nunc ad Vos sermo noster properat^ ekcd anima* 
rum Rectores , Fratres , Adjutores Nostri carisumi,, qwH 
rum compertum est quanta sit caritas , quanta patientia in 
pascendo eo, qui in vobis est, grege Christi, quostndio, 
quanta cura , ac sollicitudine creditarum ovium instetis salo* 
ti. Vos estis, qui in excolenda vinea Domini Sabaoth |nr* 
tatis quotidie pondus diei , el aestus , et in vobis quam plnti* 
inum confidimus , gratias agentes Deo pro vobis, et eum oran- 
tes, ut caritas vestra magis ac magis abundet, et Ipse det vobis 
cor ad perficiendum omnia in ministerio, io quo estis , sancto. 

Sed et de Vobis gaudemus Sacerdotes omnes, et Le* 
vitae quicumque in sortem Domini vocati estis, scientes con- 
versationem vestram. Vos ergo, regale Sacerdotium , lapidei 
sanctuarii , et dispensatores Mysteriorum Dei , vitam , mores- 
que ita componatis , ut habitu , gestu , incessu nihil , nisi 
grave, moderatum, ac Religionis, et pietatis plenum prae- 
feratis , sicque fiet , ut homines videant opera vestra bona , 
et glorificent Patrem vestrum , qui in caelis est. i 

Et ad Vos convertemur, carissimi filii Astensis Semina- 
rii alumni lectissimi , Ecclesiae Nostrae spes , ac Diaecesis 
ornamentum. Pupilla oculorum nostrorum vos estis. Omnem 
operam impendere non recusabimus , ut vestrae utilitati pro- 
spicere loto animo valeamus. Vobiscum erimus saepe, el uti- 
nam vester discendi ardor haud impar fiat, vestra morum in- 
tegritas , et Ecclesiasticae disciplinae observantia perseveret , 
proficientes de die in diem in scientia , et pietate ! 

' De vobis quoque audivimus , Religiosorum Ordinum Re- 
gulares, quos praecipuo amore complectimur. Superabunda- 

mus gaudio super Vos , cum nou sit modestia , fides , et 
pietas vestra, et quam forti, alacrique animo Patrum vestro- 
rum vestigia sequentes Christi bonus odor efficiamini. Segre- 
gati a tabernaculis peccatorum , ct a saeculi sollicitudinibus 
remoti in tranquillitate spiritus Domino servite expectantcs 
beatam spem, et adventum gloriae magni Dei^ et Salvatoris 
nostri JESU CHRISTI. 

Paterno jam potius affectu , quam imperio Vos alloqui- 
mur , Virgines Sacrae Deo devotae , quarum quo major ca- 
ritas , ut ait D. Cyp rianus , sublimior et cura est. Vos co- 
lumbae latentes iii foraminibus petrae , in caverna maceriae , 
vos gemebundae turtures , quarum vox audita est in terra 
nostra , sequimini agnum quocumque erit. Vos quidem , pa- 
terna relicto domo , optimam partem elegistis , quam nemo 
tollet a vobis. Vos ergo perfundite voluptate corda vestra , et 
pace fruimiui beatissima , diimque terrena calcantes a celsiori 
veluti loco humanarum rerum intuimini vicissitudines turbu- 
lentissimo motu se se volutantes, supplices ad caelum puras 
tollite manus ut Deus patiens , qui , etiam cum iratus fuerit, 
misericordiae recordatur , auferat omne malum a nobis , et 
Ecclesiam suam , quam acquisivit Sanguine suo , semper mu- 
niatur, et protegat. Vigilate autem lucernas semper ardentes 
in manibus tenentes , ut , quacumque hora supervenerit Spon- 
sas , intretis cum eo ad nuptias. 

Maxima sane afficimur laetitia et pro Vobis , Proceres , 
et Optimates, ac quotquot estis in saeculo viri , ac mulieres 
Civitatis , atque Diaecesis cujuscumque sUtus , cujuscumque 
gradus , quia sani in fide , in dilectione , in patientia , inte- 


{•ri , misericordes , ambulantes in caritate Dei; mulieres quo- 
fjue pruilentes, castae, sobriae, domus curam habentes, be- 
nignae , suliditac viris suis, quae viros amant, filios diligunt, 
adolcscentulas docent prudentiam. Pergite ergo , filii carissi- 
mi , vos omnes suscipimus in visceribus JESU CHRISTI , 
tbesaurizate vobis thesauros non deficientes in caelo, quo fur 
non appropiat , nec aerugo demolitur , neque tinea corrum- 
pit. Diligite altcriitnim , et pa\ Dei, quae exsuperat omnem 
sensum , custmiiat corda vestra , et iiitcliigcntias vestras in 

CII 11 ISTO .ii:su. 

1'erventes iuterim fundantur preces apud Deiim pro 
S.S. PAP.\ rsOSrilO CIIKCOHIO WT.,quem fortitudine, 
ct sapientia ditatum suscitavit Deus tanijiiam Moysen , et 
Aaron in salutem populi sui in tanta temporum nequitia ad 
regendam, ac tiitaiidam Ivcclcsiam .Sanctam suam, eamque 
invicto jjcctorc ab hostibus dereitdendani. Tum et pro Emi- 
nentissimo S. K. E. Cardinali D. PLACIDO ZLTlLi\ Santissimi 
Domini Nostri in Llrbc Vicario, \'iro plet.ito , sapientia ,ac 
benignitate clarissimo, qui Sacras Nobis manus imposuit, ut 
Deus omnipotens ad plurcs annos cum sospitet, ac servet In- 
iTobmicm. 

Tum etiam oremus , ac preces nostras suscipiat Sanctis- 
sima, atque BEATISSIMA VTllGO MARIA, cujus Gloriosae 
in coelum Assumptioni Cailiedralis Ecclesia esi consecrata, 
tum ct SANCTUS MARTYR SECUNDUS, qui alteri Col- 
tcgiali Ecclesiae praeficitur , totamque istam suo sanguine 
commendavit. Oremus, inquam, pro piissimo , ct Augustissi- 
mo Rege nostro C.VROLO ALBERTO, qui tanta pietate, ac 

jaslltia regit imperium, quemque populorum suorum Paircm 
dixerimus magis quam Principem, ut eum Deus quam diutis- 
sime sospitet, ac cunctis bonis repleat omni tempore; tum et 
pro religiosissima Regina nostra MARIA THERESIA FRAN- 
CISCA JOSEPHA, Augustaque Sobole, totius Regni gloria, 
decus , et spes ; nec non pro pientissima Regina MARIA 
CHRISTINA, quae pietatem, et \irtutes Regii amantissimi 
Conjugis sui , cujus consortio fuit cum tanto omnium subdi- 
torum moerore viduata , adeo aemulatur , et exprimit ; sed ct 
pro Augustissima MARIA THERESIA , totaque Regia fami- 
lia , ut omnes , et singuli , qui in eadem sunt , superfundan- 
tur omni bono , et gaudio. 

Obsecramus demum omnes Vos , Venerabiles Fratres , 
Filiiqne Carissimi, ut et pro Nobis Deum enixe exoretis, ut 
Sedium Suarum det Nobis Assistricem Sapientiam , quae no- 
biscum sit, et cum nobis laboret omni tempore, ut, Divina 
gratia adjuvante , tanto muneri pares esse possimus , ut com- 
missum Nobis Gregem fideliter custodiamus , ac gubernemus, 
et Christo Domino Pastorum Principi salvum , et incolumem , 
atque immaculatum servare , et reddere valeamus. 

Verbis tandem Apostoli finem facimus : Desidero videre 
vos , ut aliquid vobis impertiar gratiae spiritualis , quae da- 
ta est mihi per manuum impositionem. Os nostrum patet ad 
Vos , cor nostrum dilatatum est. Implete gaudium meum , et 
estote perfecti. 

Filii , obedite Parentibus vestris. Patres docete sanam 
doctrinam filios vestros , et nolite eos ad iracundiam provoca- 
re. Viri , diligite uxores vestras , sicut et Christus Ecclesiam : 

Mulieres estote subditae viris in Domino : Nolite vos confor- 
mari huic saeculo , sed induimini JESUM CHRISTUM ; Red- 
dite unicuique quae debetis , cui vectigal , vectigal , cui tribu- 
tum , tributum ■, cui honorem , honorem. 

Vobis interim omnibus Pastoralem Benedictionem pera- 
manter impertimur. Gratia Domini nostri Jesu Christi, et 
Charitas Dei , et communicatio Sancti Spiritus sit cum omni- 
bus vobis. Arnen. 

Dat. Romae extra Portam Flaminiam ipsa nostrae con- 
secrationis die XVIII. Martii MDCCCXXXII- 











IMPRIMATUR 

Fr. Jos. M. Velzi Ord. Praed. Sac. Pal. Apost. Mag. 
IMPRIMATUR 
J. Delia Porta Patr. Constant. Vicesg. 

